CELEX: 62012TN0283
Language: lv
Date: 2012-06-22 00:00:00
Title: Lieta T-283/12: Prasība, kas celta 2012. gada 22. jūnijā — FIS’D /Komisija

11.8.2012   
            
            
               LV
            
            
               Eiropas Savienības Oficiālais Vēstnesis
            
            
               C 243/32
            
         Prasība, kas celta 2012. gada 22. jūnijā — FIS’D/Komisija
   (Lieta T-283/12)
   2012/C 243/57
   Tiesvedības valoda — itāļu
   
      Lietas dalībnieki
   
   
      Prasītāja: FIS’D — Formazione integrata superiore del design (Catanzaro, Itālija) (pārstāvji — S. Baratti un A. Sodano, advokātes)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt apstrīdēto lēmumu;
            
         
               —
            
            
               apmierināt lūgumus veikt procesa organizatoriskos pasākumus un/vai pierādījumu savākšanas pasākumus;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir vērsta pret Eiropas Komisijas 2012. gada 12. aprīļa Lēmumu Ref. Ares(2012) 446225, ar ko tika noraidīta administratīvā sūdzība, kuru prasītāja saskaņā ar Padomes 2002. gada 19. decembra Regulas (EK) Nr. 58/2003 22. pantu iesniegusi par Izglītības, audiovizuālās jomas un kultūras izpildaģentūras 2011. gada 13. janvāra lēmumu “Termination of the Framework Partnership Agreement 2011-0181, Erasmus Mundus Masters Course in City Regeneration”, ar ko pirms termiņa tika izbeigts Partnerlīgums 2011-0181, kurš tika noslēgts atbilstoši programmai Erasmus Mundus (2009.–2013. gads).
   Prasības pamatošanai prasītāja izvirza trīs pamatus.
   
               1)
            
            
               Ar pirmo pamatu tiek apgalvots, ka ir izdarīts tiesībpārkāpums, kas izpaužas kā acīmredzama kļūda vērtējumā un pamatojuma nesniegšana:
               
                           —
                        
                        
                           prasītāja uzskata, ka Komisija nav norādījusi, ka Izglītības, audiovizuālās jomas un kultūras izpildaģentūra, novērtējot grozījumus projektā reCity Erasmus Mundus Master Course [maģistra studijas], ko 2011. gada 21. decembrī iesniegusi Kalabrijas reģiona Università degli Studi“Mediterranea” cita, nevis sākotnējā konsorcija vārdā, ir acīmredzami pārkāpusi Administrative and Financial Handbook [Pārvaldības un finanšu jautājumu rokasgrāmatas] II.A.1 un II.B.4 iedaļu, kas ir daļa no Specific Grant Agreement [Līgums par īpašo stipendiju], kurš ir ietverts Framework Partnership Agreement pielikumā, un Framework Partnership Agreement II.12.3 pantu.
                        
                     
         
               2)
            
            
               Ar otro pamatu tiek apgalvots, ka ir izdarīts tiesībpārkāpums, kas izpaužas kā acīmredzama kļūda vērtējumā:
               
                           —
                        
                        
                           šajā ziņā ir precizēts, ka Komisija nav norādījusi, ka Izglītības, audiovizuālās jomas un kultūras izpildaģentūras lēmumā, ar ko tika atļauts paplašināt Specific Grant Agreement darbības jomu uzsākto maģistra studiju programmu finansēšanai, pamatojoties uz jauno projektu, ko 2011. gada 21. decembrī iesniedza Kalabrijas reģiona Università degli Studi“Mediterranea” un kas bija jāīsteno konsorcijam, kurš nebija sākotnējais konsorcijs, ir acīmredzami pārkāpts Framework Partnership Agreement I.3 un II.12.3 pants, pārsniegtas pilnvaras un tostarp sagrozīti fakti, nav izpildīti priekšnosacījumi, tam ir neloģisks raksturs, tas ir pretrunīgs un tajā nav norādīts pamatojums.
                        
                     
         
               3)
            
            
               Ar trešo pamatu tiek apgalvots, ka ir izdarīts tiesībpārkāpums, kas izpaužas kā acīmredzama kļūda vērtējumā un pamatojuma nesniegšana:
               
                           —
                        
                        
                           šajā ziņā ir precizēts, ka Komisija nav norādījusi, ka Izglītības, audiovizuālās jomas un kultūras izpildaģentūra, izbeidzot Framework Partnership Agreement un atļaujot paplašināt Specific Grant Agreement darbības jomu attiecībā uz projektu, kas īstenotāja konsorcija un satura ziņā atšķīrās no tā, kas bija pieteikts atlases procedūrai, ir rīkojusies prettiesiski un nepareizi piemērojusi Framework Partnership Agreement I pielikumu, pārsniegusi pilnvaras un tostarp sagrozījusi faktus, nav izpildījusi priekšnosacījumus, rīkojusies neloģiski, pārkāpusi vispārējo labas pārvaldības principu un ar to saistītos labticības, pārskatāmības, objektivitātes un samērīguma principus, kā arī tiesiskās paļāvības principu.